1997R1467 — LT — 27.07.2005 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

TARYBOS REGLAMENTAS (EB) Nr. 1467/97

1997 m. liepos 7 d.

dėl perviršinio deficito procedūros įgyvendinimo paspartinimo ir paaiškinimo







EUROPOS SĄJUNGOS TARYBA, atsižvelgdama į Europos ekonominės bendrijos steigimo sutartį, ypač į jos ►M1 104 ◄ straipsnio 14 dalies antrąją pastraipą, atsižvelgdama į Komisijos pasiūlymą ( 1 ), atsižvelgdama į Europos Parlamento nuomonę ( 2 ), atsižvelgdama į Europos pinigų instituto nuomonę, (1) kadangi būtina paspartinti ir paaiškinti perviršinio deficito procedūros taikymą, kuris išdėstytas Sutarties ►M1 104 ◄ straipsnyje siekiant neleisti susidaryti perviršiniam šalies valdžios sektoriaus biudžeto deficitui, o jam susidarius padėti kuo greičiau pataisyti biudžeto būklę; kadangi tam tikslui skirtos šio reglamento nuostatos, priimtos pagal Sutarties ►M1 104 ◄ straipsnio 14 dalies antrąją pastraipą, kartu su Sutarties protokolo (Nr. 5) nuostatomis sudaro tam tikras naujas integruotas ►M1 104 ◄ straipsnio taikymo taisykles; (2) kadangi Stabilumo ir augimo pakto tikslas — patikima Vyriausybės finansų būklė gerinant kainų stabilumo ir subalansuoto augimo, skatinančio darbo vietų kūrimą, sąlygas; (3) kadangi Stabilumo ir augimo paktą sudaro šis reglamentas, Tarybos reglamentas (EB) Nr. 1466/97 ( 3 ), kurio tikslas yra sustiprinti biudžeto būklės priežiūrą bei ekonominės politikos priežiūrą ir koordinavimą, taip pat 1997 m. birželio 17 d. Europos Vadovų Tarybos Rezoliucija dėl Stabilumo ir augimo pakto ( 4 ), kuri pagal Europos Sąjungos sutarties ►M1 4 ◄ straipsnį yra nustato griežtas politines gaires, reikalingas laiku ir tinkamai įgyvendinti Stabilumo ir augimo paktą ir visų pirma siekti vidutinės trukmės tikslo biudžeto būklės atžvilgiu, t. y. beveik subalansuoto biudžeto arba biudžeto pertekliaus, kurį įgyvendinti įsipareigojo visos valstybės narės, ir imtis biudžeto būklei pataisyti reikalingų veiksmų, kurie, jų nuomone, yra būtini įgyvendinant valstybių narių stabilumo ir konvergencijos programų tikslus, jeigu valstybių narių gauta informacija rodo faktinį arba numatomą reikšmingą nukrypimą nuo vidutinės trukmės biudžeto tikslo; (4) kadangi Ekonominės ir pinigų sąjungos (EPS) kūrimo trečiajame etape valstybės narės pagal Sutarties ►M1 104 ◄ straipsnį yra aiškiai įsipareigojusios vengti perviršinio valdžios sektoriaus biudžeto deficito; kadangi pagal Sutarties protokolo (Nr. 11) 5 straipsnį ►M1 104 ◄ straipsnio 1, 9 ir 11 dalys netaikomos Jungtinei Karalystei, nebent ji pereitų į trečiąjį etapą; kadangi Sutarties ►M1 116 ◄ straipsnio 4 dalyje apibrėžtas įsipareigojimas stengtis vengti perviršinio deficito Jungtinei Karalystei bus ir toliau taikomas; (5) kadangi Danija, remdamasi Sutarties protokolo (Nr. 12) 1 dalimi ir atsižvelgdama į 1992 m. gruodžio 12 d. Edinburge priimtą sprendimą, pareiškė, kad ji nedalyvaus trečiajame Ekonominės ir pinigų sąjungos etape; kadangi dėl to pagal minėto protokolo 2 dalį ►M1 104 ◄ straipsnio 9 ir 11 dalys netaikomos Danijai; (6) kadangi Ekonominės ir pinigų sąjungos trečiajame etape valstybės narės pagal Sutarties nuostatas atsako už savo nacionalinę biudžeto politiką; kadangi valstybės narės imsis būtinų priemonių, vykdydamos pagal Sutarties nuostatas prisiimtus įsipareigojimus; (7) kadangi pastangos laikytis vidutinės trukmės tikslo biudžeto būklės atžvilgiu, t. y. beveik subalansuoto biudžeto arba biudžeto pertekliaus, kurį įgyvendinti įsipareigojo visos valstybės narės, padeda sukurti tinkamas kainų stabilumo ir subalansuoto augimo, skatinančio darbo vietų kūrimą visose valstybėse narėse, sąlygas ir leis valstybėms narėms išspręsti įprastinių ciklinių svyravimų problemą kartu užtikrinant, kad valdžios sektoriaus biudžeto deficitas neviršytų nurodytos 3 % BVP vertės; (8) kadangi užtikrinant tinkamą Ekonominės ir pinigų sąjungos veikimą būtina, kad bendrą valiutą įvedusių valstybių narių, toliau — dalyvaujančios valstybės narės, ekonominės ir biudžetinės veiklos rezultatų konvergencija būtų tikrai stabili ir tvari; kadangi EPS trečiajame etape būtina laikytis biudžetinės drausmės siekiant užtikrinti kainų stabilumą; (9) kadangi Sutarties 109k straipsnio 3 dalyje numatyta, jog Sutarties ►M1 104 ◄ straipsnio 9 ir 11 dalys taikomos tik dalyvaujančioms valstybėms narėms; (10) kadangi būtina apibrėžti Sutarties ►M1 104 ◄ straipsnio 2 dalies a punkte minimo išimtinio ir laikino nurodytos vertės perviršio, sąvoką; kadangi šiuo atveju Taryba, inter alia, turėtų atsižvelgti į Komisijos pateiktas daugiametes biudžeto prognozes; (11) kadangi Komisijos pranešime, kaip numatyta Sutarties ►M1 104 ◄ straipsnio 3 dalyje, taip pat atsižvelgiama į tai, ar valdžios sektoriaus biudžeto deficitas yra didesnis už valdžios sektoriaus investicijų išlaidas, be to, įvertinami ir kiti svarbūs veiksniai, taip pat tos valstybės narės vidutinės trukmės ekonomikos ir biudžeto būklė; (12) kadangi užtikrinant spartų ir veiksmingą perviršinio deficito procedūros įgyvendinimą reikia nustatyti tokio įgyvendinimo terminus; kadangi šiame kontekste būtina atsižvelgti į tai, kad Jungtinėje Karalystėje biudžetiniai metai nesutampa su kalendoriniais metais; (13) kadangi reikia nurodyti, kaip galima būtų taikyti Sutarties ►M1 104 ◄ straipsnyje numatytas poveikio priemones užtikrinant veiksmingą perviršinio deficito procedūros įgyvendinimą; (14) kadangi sustiprinta priežiūra, numatyta Tarybos reglamente (EB) Nr. 1466/97, kartu su Sutarties ►M1 104 ◄ straipsnio 2 dalyje nurodytu Komisijos atliekamu biudžeto būklės stebėjimu turi prisidėti prie veiksmingo ir spartaus perviršinio deficito procedūros įgyvendinimo; (15) kadangi atsižvelgiant į tai, kas išdėstyta pirmiau, tuo atveju, kai dalyvaujanti valstybė narė nesiima veiksmingų priemonių perviršinio biudžeto deficitui pataisyti, manoma, kad maksimalus dešimties mėnesių laikotarpis nuo duomenų, liudijančių perviršinį biudžeto deficitą, pateikimo datos iki sprendimo dėl poveikio priemonių taikymo, jei tai būtina, priėmimo yra tikslingas ir tinkamas norint paskatinti atitinkamas valstybes nares imtis minėtų priemonių; tokiu atveju, jeigu ši procedūra pradedama taikyti kovo mėnesį, poveikio priemonės turėtų būti taikomos tais pačiais kalendoriniais metais; (16) kadangi atitinkama valstybė narė, kuri turėjo būti perspėta iš anksto, turėtų tikėtis, kad Taryba jai pateiks rekomendacijas, kaip pataisyti perviršinį deficitą arba kokių vėlesnių priemonių imtis taikant perviršinio deficito procedūrą; kadangi dėl perviršinio biudžeto deficito svarbos trečiajame etape būtina, kad visos dalyvaujančios valstybės narės imtųsi skubių veiksmų; (17) kadangi norint paskatinti valstybes nares tinkamai veikti būtų tikslinga laikinai sustabdyti perviršinio deficito procedūros taikymą, jeigu atitinkama valstybė narė imasi reikiamų veiksmų, atsižvelgdama į rekomendacijas, pateiktas pagal Sutarties ►M1 104 ◄ straipsnio 7 dalį, arba į įspėjimą, pareikštą pagal Sutarties ►M1 104 ◄ straipsnio 9 dalį; kadangi perviršinio deficito procedūros netaikymo laikotarpis neturėtų būti įtrauktas į maksimalų dešimties mėnesių laikotarpį nuo ataskaitos, liudijančios perviršinį biudžeto deficitą, pateikimo dienos iki poveikio priemonių taikymo; kadangi tikslinga nedelsiant vėl pradėti taikyti perviršinio deficito procedūrą, jeigu nesiimama numatytų priemonių arba jeigu paaiškėja, kad priemonės, kurių buvo imtasi, yra netinkamos; (18) kadangi norint užtikrinti, kad perviršinio deficito procedūra darytų pakankamai atgrasinantį poveikį, kiekvienu atveju, kai Taryba nusprendžia taikyti poveikio priemones, turėtų būti pareikalauta iš atitinkamos dalyvaujančios valstybės narės įnešti tam tikro dydžio indėlį be palūkanų; (19) kadangi nustatyto masto poveikio priemonių apibrėžimas padeda užtikrinti teisinį aiškumą; kadangi tikslinga indėlio dydį susieti su atitinkamos dalyvaujančios valstybės narės BVP; (20) kadangi tuo atveju, kai reikalavimas įnešti indėlį be palūkanų nepaskatina atitinkamos dalyvaujančios valstybės narės laiku pataisyti perviršinį deficitą, būtų tikslinga sugriežtinti poveikio priemones; kadangi tokiu atveju indėlis turi būti pakeistas bauda; (21) kadangi reikiami veiksmai, kurių imasi atitinkamos dalyvaujančios valstybės narės pataisyti savo perviršinį deficitą, yra pirmasis žingsnis panaikinant poveikio priemones; kadangi rimta pažanga taisant perviršinį deficitą turėtų leisti nebetaikyti poveikio priemones pagal Sutarties ►M1 104 ◄ straipsnio 12 dalį; kadangi visų dar neįgyvendintų poveikio priemonių panaikinimas galimas tik tuo atveju, kai perviršinis deficitas buvo iki galo pataisytas; (22) kadangi 1993 m. lapkričio 22 d. Tarybos reglamente (EB) Nr. 3605/93 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo ( 5 ) yra išdėstytos išsamios valstybių narių duomenų apie biudžetą pateikimo taisyklės; (23) kadangi pagal ►M1 117 ◄ straipsnio 8 dalį tais atvejais, kai Sutartis numato konsultacinį Europos centrinio banko (ECB) vaidmenį, iki ECB įsteigimo nuorodos į ECB yra laikomos nuorodomis į Europos pinigų institutą (EPI), PRIĖMĖ ŠĮ REGLAMENTĄ:







1 SKIRSNIS

SĄVOKOS IR ĮVERTINIMAI

1 straipsnis

1. Šiame reglamente yra išdėstytos nuostatos, skirtos paspartinti ir paaiškinti perviršinio deficito procedūrą, kuria siekiama neleisti susidaryti perviršiniam šalies valdžios sektoriaus biudžeto deficitui, o jam susidarius padėti kuo greičiau pataisyti biudžeto būklę.

2. Šiame reglamente „dalyvaujančios valstybės narės“ — tai valstybės narės, kurios pagal Sutartį įveda bendrą valiutą, o „nedalyvaujančios valstybės narės“ — tai bendros valiutos neįvedusios valstybės narės.

2 straipsnis

1. Nurodytą vertę viršijantis valdžios sektoriaus biudžeto deficitas yra laikomas išimtiniu ir laikinu pagal Sutarties ►M1 104 ◄ straipsnio 2 dalies a punkto antrąją įtrauką, tais atvejais, kai jis susidaro dėl neįprasto įvykio, kurio atitinkama valstybė narė negali kontroliuoti, ir kuris daro didelį poveikį šalies valdžios sektoriaus finansinei būklei arba, kai jis atsiranda dėl didelio ekonominio nuosmukio.

Be to, nurodytą vertę viršijantis deficitas laikomas laikinu, jeigu Komisijos pateiktos biudžeto prognozės rodo, kad pasibaigus neįprastam įvykiui arba dideliam ekonominiam nuosmukiui deficitas bus mažesnis už nurodytą vertę.

▼M1

2. Komisija ir Taryba, vertindamos ir spręsdamos dėl perviršinio deficito susidarymo pagal Sutarties 104 straipsnio 3–6 dalis, pamatinės vertės perviršį, susidariusį dėl didelio ekonominio nuosmukio, gali laikyti išimtiniu, kaip numatyta 104 straipsnio 2 dalies a punkto antroje įtraukoje, jeigu pamatinės vertės perviršis susidaro dėl neigiamo metinio BVP augimo rodiklio arba dėl susikaupusio produkcijos sumažėjimo užsitęsusiu labai lėto metinio BVP augimo, palyginti su augimo potencialu, laikotarpiu.

3. Rengdama pranešimą pagal Sutarties 104 straipsnio 3 dalį, Komisija atsižvelgia į visus svarbius veiksnius, kaip nurodyta tame straipsnyje. Vidutinės trukmės ekonomikos būklės pokyčiai (ypač augimo potencialas, vyraujančios ciklinės sąlygos, politikos pagal Lisabonos darbotvarkę ir politikos, skatinančios mokslinius tyrimus ir plėtrą bei inovacijas, įgyvendinimas) ir vidutinės trukmės biudžeto būklės pokyčiai (ypač fiskalinio konsolidavimo pastangos pakilimo laikotarpiais, skolos tvarumas, valstybės investicijos ir bendra valstybės finansų kokybė) turi būti tinkamai atspindėti Komisijos pranešime. Be to, Komisija skiria pakankamą dėmesį kitiems veiksniams, kurie, atitinkamos valstybės narės manymu, yra svarbūs siekiant visapusiškai kokybiniu požiūriu įvertinti pamatinės vertės perviršį ir kuriuos valstybė narė nurodė Komisijai ir Tarybai. Todėl ypatingas dėmesys skiriamas biudžetinėms pastangoms didinti arba išlaikyti aukšto lygio finansinius įnašus tarptautiniam solidarumui skatinti ir Europos politikos tikslams pasiekti, visų pirma Europos suvienijimui, jei tai turės neigiamos įtakos augimui ir valstybės narės fiskalinei naštai. Suderintas bendras vertinimas apima visus šiuos veiksnius.

4. Jeigu visapusiškai laikomasi dvigubos svarbiausio principo sąlygos – kad prieš atsižvelgiant į 3 dalyje minėtus svarbius veiksnius, valdžios sektoriaus biudžeto deficitas išlieka artimas pamatinei vertei ir pamatinės vertės perviršis yra laikinas, tai į šiuos veiksnius taip pat atsižvelgiama priimant sprendimą dėl perviršinio deficito susidarymo, numatytą Sutarties 104 straipsnio 4, 5 ir 6 dalyse. Tarybos rengiamas suderintas bendras vertinimas apima visus šiuos veiksnius.

5. Komisija ir Taryba visuose biudžeto vertinimuose pagal perviršinio deficito procedūrą tinkamai atsižvelgia į pensijų reformų įgyvendinimą įvedant daugiapakopę sistemą, apimančią privalomojo pensijų kaupimo iš socialinio draudimo įmokų pakopą.

6. Jeigu Taryba, remdamasi Sutarties 104 straipsnio 6 dalimi, nusprendė, kad valstybėje narėje yra susidaręs perviršinis deficitas, tolesniuose procedūros etapuose pagal 104 straipsnį, įskaitant kaip nurodyta šio reglamento 3 straipsnio 5 dalyje ir 5 straipsnio 2 dalyje, Komisija ir Taryba taip pat atsižvelgia į 3 dalyje nurodytus svarbius veiksnius. Tačiau į minėtus svarbius veiksnius neatsižvelgiama Tarybai pagal Sutarties 104 straipsnio 12 dalį sprendžiant dėl kai kurių ar visų jos sprendimų pagal 104 straipsnio 6–9 ir 11 dalis panaikinimo.

7. Tuo atveju, kai valstybėse narėse deficitas viršija pamatinę vertę, tačiau išlieka artimas jai, ir šis perviršis atspindi pensijų sistemos reformų, kuriomis įvedama daugiapakopė pensijų kaupimo sistema, apimanti ir privalomojo pensijų kaupimo iš socialinio draudimo įmokų pakopą, įgyvendinimą, Komisija ir Taryba, vertindamos PDP duomenų apie deficitą pokyčius, taip pat atsižvelgia į reformos sąnaudas, kurias patiria valstybinio socialinio draudimo pensijų pakopa. Šiuo tikslu atsižvelgiama į grynąsias reformos sąnaudas linijiniu mažėjančiu pagrindu penkerių metų pereinamuoju laikotarpiu. Į šias grynąsias sąnaudas atsižvelgiama ir Tarybai pagal Sutarties 104 straipsnio 12 dalį sprendžiant dėl kai kurių ar visų jos sprendimų pagal 104 straipsnio 6–9 ir 11 dalis panaikinimo, jei deficitas smarkiai ir nuolat mažėdamas pasiekė lygį, artimą pamatinei vertei.

▼B







2 SKIRSNIS

PERVIRŠINIO DEFICITO PROCEDŪROS PASPARTINIMAS

3 straipsnis

1. Per dvi savaites nuo tada, kai Komisija parengia pranešimą pagal Sutarties ►M1 104 ◄ straipsnio 3 dalį, Ekonomikos ir finansų komitetas, vadovaudamasis ►M1 104 ◄ straipsnio 4 dalimi, parengia nuomonę apie Komisijos pranešimą.

2. Jeigu Komisija, visapusiškai atsižvelgusi į šio straipsnio 1 dalyje minėtą nuomonę, mano, kad yra susidaręs perviršinis deficitas, ji pateikia nuomonę ir rekomendacijas Tarybai, kaip nurodyta Sutarties ►M1 104 ◄ straipsnio 5 ir 6 dalyse.

▼M1

3. Taryba paprastai per keturis mėnesius nuo ataskaitų pateikimo datų, nurodytų Reglamento (EB) Nr. 3605/93 4 straipsnio 2 ir 3 dalyse, pagal Sutarties 104 straipsnio 6 dalį nusprendžia, ar yra susidaręs perviršinis deficitas. Jeigu Taryba nusprendžia, kad perviršinis deficitas yra susidaręs, ji kartu pateikia rekomendacijas atitinkamai valstybei narei, kaip numatyta Sutarties 104 straipsnio 7 dalyje.

4. Pagal Sutarties 104 straipsnio 7 dalį pateiktoje Tarybos rekomendacijoje nustatomas ne ilgesnis kaip šešių mėnesių laikotarpis, per kurį atitinkama valstybė narė turi imtis veiksmingų priemonių. Tarybos rekomendacijoje taip pat nurodomas terminas, per kurį reikia ištaisyti perviršinį deficitą, o ištaisymas turėtų būti užbaigtas per metus nuo tokio deficito nustatymo, nebent atsirastų ypatingų aplinkybių. Rekomendacijoje Taryba nurodo, kad, siekiant ištaisyti perviršinį deficitą per rekomendacijoje nustatytą terminą, valstybė narė turi pasiekti minimalų metinį kiekvienam ciklui pritaikyto balanso pagerėjimą, kurio etalonas būtų ne mažiau kaip 0,5 % BVP, atėmus vienkartines ir laikinąsias priemones.

5. Jei vadovaujantis pagal Sutarties 104 straipsnio 7 dalį pateikta rekomendacija buvo imtasi veiksmingų priemonių, o priėmus tą rekomendaciją kyla netikėtų neigiamų ekonominių įvykių, turinčių didelį nepalankų poveikį valstybės finansams, Taryba, remdamasi Komisijos rekomendacija, gali nuspręsti pagal 104 straipsnio 7 dalį priimti patikslintą rekomendaciją. Šioje patikslintoje rekomendacijoje, atsižvelgiant į šio reglamento 2 straipsnio 3 dalyje nurodytus svarbius veiksnius, perviršinio deficito ištaisymo terminas gali būti pratęstas dar vieneriems metams. Taryba įvertina, ar yra netikėtų neigiamų ekonominių įvykių, turinčių didelį nepalankų poveikį valstybės finansams, remdamasi savo rekomendacijoje pateiktomis ekonominėmis prognozėmis.

▼B

4 straipsnis

1. Tais atvejais, kai nustatoma, kad nebuvo imtasi jokių Sutarties ►M1 104 ◄ straipsnio 8 dalyje numatytų veiksmingų priemonių, visi Tarybos sprendimai viešai paskelbti savo rekomendacijas priimami iš karto po to, kai baigiasi šio reglamento 3 straipsnio 4 dalyje straipsnyje nustatytas terminas.

2. Nuspręsdama, ar buvo imtasi veiksmingų priemonių atsižvelgiant į jos rekomendacijas, pateiktas pagal Sutarties ►M1 104 ◄ straipsnio 7 dalį, Taryba vadovaujasi atitinkamos valstybės narės vyriausybės viešai paskelbtais sprendimais.

▼M1

5 straipsnis

1. Visi Tarybos sprendimai įspėti atitinkamą dalyvaujančią valstybę narę, kad ji imtųsi priemonių deficitui sumažinti pagal Sutarties 104 straipsnio 9 dalį, priimami per du mėnesius nuo tos dienos, kai Taryba nusprendžia, kad nebuvo imtasi jokių veiksmingų priemonių pagal 104 straipsnio 8 dalį. Įspėjime Taryba nurodo, kad, siekiant ištaisyti perviršinį deficitą per įspėjime nustatytą terminą, valstybė narė turi pasiekti minimalų metinį kiekvienam ciklui pritaikyto balanso pagerėjimą, kurio etalonas būtų ne mažiau kaip 0,5 % BVP, atėmus vienkartines ir laikinąsias priemones.

2. Jei vadovaujantis pagal Sutarties 104 straipsnio 9 dalį pateiktu įspėjimu buvo imtasi veiksmingų priemonių, o priėmus tą įspėjimą kyla netikėtų neigiamų ekonominių įvykių, turinčių didelį nepalankų poveikį valstybės finansams, Taryba, remdamasi Komisijos rekomendacija, gali nuspręsti pagal Sutarties 104 straipsnio 9 dalį priimti patikslintą įspėjimą. Šiame patikslintame įspėjime, atsižvelgiant į šio reglamento 2 straipsnio 3 dalyje nurodytus svarbius veiksnius, perviršinio deficito ištaisymo terminas gali būti pratęstas dar vieneriems metams. Taryba įvertina, ar yra netikėtų neigiamų ekonominių įvykių, turinčių didelį nepalankų poveikį valstybės finansams, remdamasi savo įspėjime pateiktomis ekonominėmis prognozėmis.

▼B

6 straipsnis

Įvykdžius Sutarties ►M1 104 ◄ straipsnio 11 dalies taikymo sąlygas, Taryba taiko tame pačiame straipsnyje numatytas poveikio priemones. Visi tokio pobūdžio sprendimai priimami ne vėliau kaip per ►M1 keturis mėnesius ◄ nuo tos dienos, kai Taryba nusprendžia įspėti atitinkamą valstybę narę, kad ji imtųsi Sutarties ►M1 104 ◄ straipsnio 9 dalyje numatytų priemonių.

▼M1

7 straipsnis

Jeigu dalyvaujanti valstybė narė nesilaiko pagal Sutarties 104 straipsnio 7 ir 9 dalis Tarybos priimtų sprendimų, Taryba paprastai per šešiolika mėnesių nuo Reglamento (EB) Nr. 3605/93 4 straipsnio 2 ir 3 dalyse nurodytų ataskaitų pateikimo datų nusprendžia taikyti poveikio priemones pagal 104 straipsnio 11 dalį. Tuo atveju, jei taikoma šio reglamento 3 straipsnio 5 dalis ar 5 straipsnio 2 dalis, šešiolikos mėnesių terminas atitinkamai pakeičiamas. Pagreitinta procedūra naudojama tuo atveju, kai Taryba nusprendžia, kad sąmoningai numatytas deficitas yra perviršinis.

▼B

8 straipsnis

Visi Tarybos sprendimai dėl poveikio priemonių sugriežtinimo pagal Sutarties ►M1 104 ◄ straipsnio 11 dalį, išskyrus šio reglamento 14 straipsnyje nurodytą indėlių pakeitimą baudomis, yra priimami ne vėliau kaip per du mėnesius nuo Reglamente (EB) Nr. 3605/93 nustatytų ataskaitų pateikimo datų. Visi Tarybos sprendimai panaikinti kai kuriuos ar visus sprendimus pagal Sutarties ►M1 104 ◄ straipsnio 12 dalį priimami kaip galima greičiau, bet kiekvienu atveju ne vėliau kaip per du mėnesius nuo Reglamente (EB) Nr. 3605/93 nustatytų ataskaitų pateikimo datų.







3 SKIRSNIS

LAIKINAS SUSTABDYMAS IR KONTROLĖ

9 straipsnis

1. Perviršinio deficito procedūra sustabdoma, jeigu:

— atitinkama valstybė narė laikosi rekomendacijų, pateiktų jai pagal Sutarties ►M1 104 ◄ straipsnio 7 dalį,

— atitinkama dalyvaujanti valstybė narė atsižvelgia į visus įspėjimus, pateiktus jai pagal Sutarties ►M1 104 ◄ straipsnio 9 dalį.

▼M1

2. Perviršinio deficito procedūros sustabdymo laikotarpis neįtraukiamas nei į šio reglamento 6 straipsnyje nurodytą laikotarpį, nei į 7 straipsnyje nurodytą laikotarpį.

▼M1

3. Pasibaigus šio reglamento 3 straipsnio 4 dalies pirmajame sakinyje nurodytam laikotarpiui ir pasibaigus šio reglamento 6 straipsnio antrajame sakinyje nurodytam laikotarpiui, Komisija informuoja Tarybą, ar, jos nuomone, priemonių, kurių buvo imtasi, pakanka siekiant užtikrinti atitinkamą pažangą ištaisant perviršinį deficitą per Tarybos nustatytą laikotarpį, su sąlyga, kad jos yra visiškai įgyvendintos ir ekonomikos vystymasis atitinka prognozes. Komisijos pareiškimas skelbiamas viešai.

▼B

10 straipsnis

1. Komisija ir Taryba stebi, kaip įgyvendinamos priemonės, kurių:

— imasi atitinkama valstybė narė, atsižvelgdama į rekomendacijas, pateiktas jai pagal Sutarties ►M1 104 ◄ straipsnio 7 dalį,

— imasi atitinkama dalyvaujanti valstybė narė, atsižvelgdama į įspėjimus, pateiktus jai pagal Sutarties ►M1 104 ◄ straipsnio 9 dalį.

2. Jeigu dalyvaujanti valstybė narė nesiima reikiamų priemonių, arba jeigu Taryba mano, kad priemonės, kurių buvo imtasi, yra netinkamos, ji nedelsdama priima sprendimus pagal Sutarties ►M1 104 ◄ straipsnio 9 dalį arba pagal ►M1 104 ◄ straipsnio 11 dalį.

3. Jeigu pagal Reglamentą (EB) Nr. 3605/93 pateikti faktiniai duomenys rodo, kad dalyvaujanti valstybė narė nepataisė perviršinio deficito per laikotarpį, kuris nurodomas rekomendacijose, pateiktose jai pagal Sutarties ►M1 104 ◄ straipsnio 7 dalį, arba įspėjimuose, pateiktuose pagal Sutarties ►M1 104 ◄ straipsnio 9 dalį, Taryba nedelsdama priima sprendimus pagal Sutarties ►M1 104 ◄ straipsnio 9 dalį arba pagal ►M1 104 ◄ straipsnio 11 dalį.







4 SKIRSNIS

POVEIKIO PRIEMONĖS

11 straipsnis

Jeigu Taryba nusprendžia dalyvaujančiai valstybei narei taikyti Sutarties ►M1 104 ◄ straipsnio 11 dalyje nurodytas poveikio priemones, ji paprastai pareikalauja įnešti indėlį be palūkanų. Taryba gali nuspręsti papildomai taikyti priemones, kurios numatytos Sutarties ►M1 104 ◄ straipsnio 11 dalies pirmoje ir antroje įtraukose.

12 straipsnis

1. Jeigu dėl perviršinis deficitas susidaro dėl to, kad nesilaikoma kriterijų, susijusių su Sutarties ►M1 104 ◄ straipsnio 2 dalies a punkte nustatytu valdžios sektoriaus biudžeto deficito santykiu su BVP, pirmąjį indėlį sudarys pastovi sudedamoji dalis, kuri lygi 0,2 % BVP, ir kintamoji sudedamoji dalis, kuri lygi vienai dešimtajai skirtumo tarp praėjusių metų biudžeto deficito, išreikšto procentais nuo BVP, ir nurodytos 3 % BVP vertės.

2. Kiekvienais vėlesniais metais iki tol, kol bus panaikintas sprendimas dėl perviršinio deficito, Taryba įvertina, ar atitinkama dalyvaujanti valstybė narė ėmėsi veiksmingų priemonių, atsižvelgdama į Tarybos įspėjimą, pateiktą pagal Sutarties ►M1 104 ◄ straipsnio 9 dalį. Tokiame metiniame įvertinime Taryba, vadovaudamasi Sutarties ►M1 104 ◄ straipsnio 11 dalimi ir nepažeisdama šio reglamento 13 straipsnio, nusprendžia sugriežtinti poveikio priemones, nebent atitinkama dalyvaujanti valstybė narė būtų atsižvelgusi į Tarybos įspėjimą. Jeigu nusprendžiama pareikalauti įnešti papildomą indėlį, toks indėlis lygus vienai dešimtajai skirtumo tarp praėjusių metų biudžeto deficito, išreikšto procentais nuo BVP, ir nurodytos 3 % BVP vertės.

3. Bet kuris pagal šio straipsnio 1 ir 2 dalis įneštas vienas indėlis neturi viršyti didžiausios nustatytos ribos, t. y. 0,5 % BVP.

13 straipsnis

Taryba, vadovaudamasi Sutarties ►M1 104 ◄ straipsnio 11 dalimi, pakeičia indėlį bauda, jeigu, jos nuomone, perviršinis deficitas nebuvo pataisytas per dvejus metus nuo sprendimo pareikalauti, kad atitinkama dalyvaujanti valstybė narė įneštų indėlį.

14 straipsnis

1. Taryba, vadovaudamasi Sutarties ►M1 104 ◄ straipsnio 12 dalimi, panaikina Sutarties ►M1 104 ◄ straipsnio 11 dalies pirmoje ir antroje įtraukose nurodytas poveikio priemones, atsižvelgdama į atitinkamos dalyvaujančios valstybės narės pažangą taisant perviršinį deficitą.

15 straipsnis

Taryba, vadovaudamasi Sutarties ►M1 104 ◄ straipsnio 12 dalimi, panaikina visas neįgyvendintas poveikio priemones, jeigu yra panaikinamas sprendimas dėl susidariusio perviršinio deficito. Pagal šio reglamento 13 straipsnį paskirtos baudos atitinkamai dalyvaujančiai valstybei narei nekompensuojamos.

16 straipsnis

Šio reglamento 11 ir 12 straipsniuose nurodyti indėliai pateikiami Komisijai. Indėlių palūkanos ir šio reglamento 13 straipsnyje nurodytos baudos sudaro kitas pajamas, apibrėžtas Sutarties ►M1 269 ◄ straipsnyje, ir yra paskirstomos tarp dalyvaujančių valstybių narių proporcingai jų daliai bendrame visų tinkamų valstybių narių BNP, jeigu pagal Sutarties ►M1 104 ◄ straipsnio 6 dalį, nustatoma, kad minėtose valstybėse narėse nėra susidaręs perviršinis biudžeto deficitas.







5 SKIRSNIS

PEREINAMOJO LAIKOTARPIO IR BAIGIAMOSIOS NUOSTATOS

17 straipsnis

Taikant šį reglamentą ir tol, kol Jungtinės Karalystės biudžetiniai metai nesutampa su kalendoriniais metais, šio reglamento 2, 3 ir 4 skirsnių nuostatos taikomos Jungtinei Karalystei pagal priede pateiktus reikalavimus.

18 straipsnis

Šis reglamentas įsigalioja nuo 1999 m. sausio 1 d.

Šis reglamentas yra privalomas visas ir tiesiogiai taikomas visose valstybėse narėse.

▼M1









PRIEDAS

JUNGTINEI KARALYSTEI NUSTATYTAS LAIKOTARPIS

1. Siekdama visoms valstybėms narėms užtikrinti vienodas sąlygas, Taryba, priimdama sprendimus pagal šio reglamento 2, 3 ir 4 skirsnius, atsižvelgia į tai, kad Jungtinės Karalystės biudžetiniai metai skiriasi nuo įprastinių biudžetinių metų, siekiant, kad sprendimai dėl Jungtinės Karalystės būtų priimami tokiu jos biudžetinių metų laiko momentu, kuris atitiktų kitų valstybių narių atžvilgiu priimtų arba būsimų sprendimų atitinkamus laikotarpius.

2. Nuostatos, kurios įrašytos toliau pateiktos lentelės I skiltyje, pakeičiamos II skiltyje nurodytomis nuostatomis.



I skiltis II skiltis „paprastai per keturis mėnesius nuo ataskaitų pateikimo datų, kurios nurodytos Tarybos reglamento (EB) Nr. 3605/93 4 straipsnio 2 ir 3 dalyse“ (3 straipsnio 3 dalis) „paprastai per šešis mėnesius pasibaigus biudžetiniams metams, per kuriuos buvo susidaręs deficitas“ „per metus nuo tokio deficito nustatymo“ (3 straipsnio 4 dalis) „per biudžetinius metus nuo tokio deficito nustatymo“ „paprastai per šešiolika mėnesių po Reglamento (EB) Nr. 3605/93 4 straipsnio 2 ir 3 dalyse nustatytų ataskaitų pateikimo datų“ (7 straipsnis) „paprastai per aštuoniolika mėnesių pasibaigus biudžetiniams metams, per kuriuos buvo susidaręs deficitas“ „praėjusių metų“ (12 straipsnio 1 dalis) „praėjusių biudžetinių metų“